**BULL møte 25, 18. mars 2015 - Referat**

Tilstede: Kjell (møteleder), Peter, Johan-Ditlef, Hans Kristian, Inge, Rolf, Richard, Jon, Arvid, Susan, Sven Erik, Ketil, Terje, Unn (ref.).

Forfall: Gustav, Christian og Solveig

1. **Områdeløft Lindeberg**

Lone Pålshaugen, leder for områdeløftLindeberg, orienterte om status i prosjektet som avsluttes i 2016. Lokalene som BULL er heldige å få nytte, blir flittig brukt som møtested og til aktiviteter av ulike slag. Det ble bla nevnt at sameiefunksjonen fungerte dårlig i utsatte levekårsområder slik som Lindeberg. Prosjekteringen av den grønne tverrforbindelsen Lindeberg - Rødtvet var nå ferdig, og det var bevilget midler til gjennomføringen av deler av anlegget. Bydelsutvalget hadde før jul vedtatt utredning av muligheter for områdeløft for Trosterud- Haugerud.

1. **Referatene fra møte 24 og referat fra generalforsamlingen konstituerende årsmøte 21. januar 2015** ble godkjent

Det ble referert fra **første ordinære styremøte** der Kjell ble valgt til styreleder, og Jon, Gustav og Inge til styremedlemmer. Arbeidsform i BULL hadde blitt drøftet.

1. **Orienteringssaker**
	1. Distribusjon av «Hvordan Drammen reiste seg ……………»
* Det ble anbefalt å sende boka til undervisningsinstitusjonene, ev at medlemmer av gruppa som har oppdrag på institusjonene tar med seg eksemplarer. Henvendelse til Inge som sitter med et lager.
* Terje og Inge orienterer om boka i planavdelingen i KMD på ett av deres avdelingsmøter i slutten av mai.
* Ketil tar kontakt med Drammen arkitektforening, Drammen kommune og Husbanken for om mulig få et felles møte der boka blir presentert og drøftet.
* Terje lager en kommentar til Karl Otto Ellefsens anmeldelse av boka i PLAN 1/15
* Gustav skal lage en oppdatert nettside ila påsken der bla Drammensboka vil bli lagt ut
	1. Bullby.net

Gustav er bortreist, men hadde orientert Kjell om at han lager en oppdatert versjon av nettsida. Gustav ville sende en mail om dette til alle i BULL i løpet av påsken. Gustav er opptatt av at nettsida blir et aktivt arbeidsredskap for oss, bl.a. til høring av artikler, uttalelser m.v.

* 1. Nye medlemmer
* Susan Brockett ble ønsket velkommen til BULL. Magnus Boysen og Steinar Manengen er også invitert til å delta i BULL 25. De blir underrettet om at de nå anses som medlemmer av BULL.
	1. Trondheimsseminar 4. – 5. mai
* Det var mange synspunkter på programmet. De ulike problemstillingene kunne med fordel spisses. Gruppen *inviteres til å komme med synspunkter til Kjell i løpet av 2 dager.* Det ble oppfordret til å vise respekt for den lokale arrangørs ønsker og prioriteringer og være hensynsfulle i våre anbefalinger/forslag.
* Hver enkelt bestiller hotell og reise, jf Kjell sin anbefaling på hotell i forrige uke.
	1. BULL-artikler i presse og på nett
* Artikkel fra Stavangerseminaret kommer sannsynligvis i Plan 3/15. (Per Grimnes, Nils Jacobsen og Kjell hadde også en artikkel i Stavanger Aftenblad den 19. mars)
* Richard lager et bearbeidet utkast til E-18 artikkel for høring til BULL medlemmene. Han har prøvd å få inn artikkelen i sentrale aviser uten suksess. Han har ønske om at den kan gis ut under BULL hatten. Det var forslag om å prøve distriktsavisene for å få innpass. Det uttrykkes mer motstand for utbygging av E-18 for tiden: I Dagsavisen er det i dag stort oppslag om at Lastebileierne er i mot.
* Terje har sendt en artikkel til Plan og kommunetorget.no i forbindelse med markering av 50 år med Plan- og bygningsloven. Han sender artikkelen til medlemmene for orientering.
	1. Dr. Dedichens klinikk
* Jon orienterte om bakgrunn og status. Dedichens klinikk, som har en stor tomt på Trosterud med noen gjenværende bygninger som p.t. forfaller. Det er mange ulike interesser for utvikling av området: Det er flere aksjonistgrupperinger med sprikende interesser som ikke er samordnet. Saken er kompleks, og BULL som et nettverk bør holde en lav profil. Det ble uttrykt at Bydelen bør ha en koordinerende rolle. Styret i BULL v/Jon følger opp saken.
1. **Drøftingssaker**
	1. Valgmøte m/politiske partier om Oslopakke 3 og Nasjonal transportplan.

Tidspunkt: 26. august. Sted: Kaféteateret.

Arvid og Richard la fram bla følgende problemstillinger/mulige tema:

* Hva skal alle mill nyttes til i Oslopakke 3, når all vekst i Oslo regionen skal tas kollektivt, sykkel og gange?
* Helhetlig bymiljøavtaler. Hvordan hindre at ingenting skjer?
* Trenger vi en Ring 4 i Oslo?
* Hva innebærer det at all utbygging skal skje i kollektivknutepunktene i forhold til kvalitet på utbyggingen?

Innspill:

* Oslopakke 3 må definitivt kunne drøftes!
* Hvor realistisk er utbyggingen av ”Vestfjordenområdet”?
* Hva kan Oslo tåle av utbygging og hvor?
* Hvorfor skal ikke Staten fullfinansiere skinnegående trafikk (og ikke som nå med 50/50 fordeling kommune/Stat - da blir lite gjennomført)

Arrangementsgruppa bestående av Arvid, Gustav, Richard og Rolf følger opp saken med første møte 15. april. Spørsmål til partiene sendes først på høring i BULL.

* 1. Boligbygging: Hva mener politiske partier om behov, hvor skal det bygges og krav til boligkvalitet.

Tidspunkt: 27. august. Sted: OAF eller Litteraturhuset (ikke avklart ennå)

Sven Erik orienterte om BULLs samarbeid om et Bolig-seminar i samarbeid med OAF og OAF - senior. De ønsker først å invitere alle politiske partier i Oslo, deretter boligpolitiske spørsmål til partiene. Bla hvordan bygge i fortettingsområder, kvalitet m.m. Johan-Ditlef opplyste om at han hadde gått gjennom alle partiprogrammene og ingen hadde noe om boligpolitikk. Hvorfor har ikke de politiske partiene boligpolitikk på programmene sine? - Kan også være et tema på møtet.

Gruppa ved Sven Erik, Johan-Ditlef, Jon, Solveig og Ketil følger opp arrangementet på sitt første møte 25. mars.

Hvordan fortelle omverdenen om disse to seminarene der BULL skal stå som arrangør/medarrangør? Målgrupper for møtene er fagfolk, politikere og pressen. Det kunne være en god strategi å begynne med å invitere en profilert politiker og etter hvert ta kontakt med andre og fortelle at den og den kommer. Aktuelt med *pressemelding* ut i april, forutsatt at flere detaljer er på plass. Det er aktuelt å nytte midler som vi har innestående til lanseringen.

* 1. Oppfølging og bruk av BULLs høringsuttalelse til regionplansamarbeidet

Uttalelsen til Hans Kristian og Rolf, med noen suppleringer fra Inge og Kjell, ble sendt inn innen tidsfristen. Etter at fristen var utløpt kom det imidlertid uttalelser fra flere andre i gruppen. Disse hadde en del poenger, men det betyr at vi for ettertiden må skjerpe oss i forhold til fastsatte tider. Videre at det utpekes en koordinator for innspillene til uttalelsen. Uttalelsen skal legges ut på nett. Hans Kristian har til hensikt å lage en kronikk. Kommentarene som ikke rakk fram til fristen vil bli flettet inn i kronikken.

* 1. BULLs arbeidsform

Styret hadde drøftet hva vi skulle konsentrere vårt arbeid om og hvordan vi skulle arbeide.

For å få mer oppmerksomhet om byutvikling, vil seminarer som setter viktige politiske saker på agendaen være en sentral oppgave. Både i forberedelse til disse og ellers er det aktuelt å arbeide mer i *temagrupper* slik som i forberedelsene til seminarene. Gruppene nedsettes etter behov for ulike formål og avsluttes når målsetningen er gjennomført. Det vil trolig være behov for flere temagruppemøter enn plenumsmøter.

 I våre plenumsmøter må vi skille mellom drøftingssaker og orienteringssaker. Drøftingssakene må vi prioritere og orienteringssakene må det brukes mindre tid på.

1. **Eventuelt**
* Peter kunne melde at Raymond Johansen (ny partisekretær i Ap og byrådsleder kandidat i Oslo) har uttrykt ønske om å møte oss. Dette hilser vi selvfølgelig velkommen. Johansen må styre hva han vil ta opp med oss, som helst må bli en uformell prat. Det forhindrer ikke at vi forbereder oss for gode spørsmål. Et slikt møte vil være en god forberedelse og bidrag til våre seminarer.
* Susan ønsker seg referater med gjennomføringspunkter.
* Terje sender ut våre retningslinjer for publisering. Hvis noen ønsker endringer, er det åpent for innspill.
* Planloven er nå under evaluering. Terje sender ut til medlemmene en artikkel han har skrevet om ulike elementer i loven han mener bør endres.
1. **Neste møte nr 26**

Tirsdag 26. mai. Sted: Lindeberg områdeløft sine lokaler